നീതി ലഭിക്കാന് ഏതറ്റം വരെയും പോകും ലീഗ് തീരുമാനത്തിന് എതിരെ ഹരിത ഹരിത സംസ്ഥാന കമ്മിറ്റി പിരിച്ചുവിട്ട മുസ്ലിം ലീഗിന്റെ തീരുമാനത്തിനെതിരെ ഹരിത നേതാക്കള് രംഗത്ത്. കമ്മിറ്റി പിരിച്ചു വിട്ടതിനെതിരെ കോടതിയെ സമീപിക്കുമെന്ന് ഹരിത അംഗങ്ങള് അറിയിച്ചു. സ്ത്രീവിരുദ്ധ പരാമര്ശം നടത്തിയ വിഷയത്തില് പരാതി നല്കിയതിന്റെ പേരില് കൂട്ടായ്മ പിരിച്ചു വിടുന്നത് നിയമവിരുദ്ധമാണെന്നും പിരിച്ചു വിടും മുമ്ബ് ആരുടെയും വിശദീകരണം പോലും കേള്ക്കാന് തയ്യാറായില്ലെന്നും നേതാക്കള് പറയുന്നു. വനിത കമ്മീഷനില് നല്കിയ പരാതി ഒരുകാരണവശാലും പിന്വലിക്കില്ലെന്നും നീതി ലഭിക്കാന് ഏതറ്റം വരെയും പോകുമെന്നും ഹരിത നേതാക്കള് പറയുന്നു. എംഎസ്എഫ് നേതാക്കള്ക്ക് എതിരെ വനിതാ കമ്മീഷന് നല്കിയ പരാതി പിന്വലിക്കണമെന്ന ലീഗ് നേതൃത്വത്തിന്റെ അന്ത്യശാസനം തള്ളിയതിന് പിന്നാലെയാണ് ഹരിതയെ പിരിച്ചുവിട്ടത്. മലപ്പുറത്ത് ചേര്ന്ന മുസ്ലിം ലീഗ് ഉന്നതാധികാര സമിതിയിലാണ് ഹരിത കമ്മിറ്റിയെ പിരിച്ചു വിടാന് തീരുമാനിച്ചത്. ഹരിത തുടര്ച്ചയായി അച്ചടക്കം ലംഘിച്ചുവെന്ന് മുസ്ലിം ലീഗ് ജനറല് സെക്രട്ടറി പി.എം.എ സലാം പറഞ്ഞു. നിലവിലെ കമ്മിറ്റി കാലാവധി കഴിഞ്ഞതാണെന്നും ഹരിതയ്ക്ക് പുതിയ കമ്മിറ്റി ഉടന് രൂപീകരിക്കാമെന്നുമാണ് പി.എം.എ സലാം പറഞ്ഞത്. എം.എസ്.എഫ് നേതാവ് പി.കെ നവാസിനെതിരെ ഹരിതാ നേതാക്കള് നല്കിയ ലൈംഗികാതിക്രമ പരാതിയാണ് സംസ്ഥാന കമ്മിറ്റിയെ പിരിച്ചു വിടുന്നതിലേക്ക് എത്തിച്ചത്. ജൂണ് 22ന് കോഴിക്കോട്ട് എംഎസ്എഫ് സംസ്ഥാന സമിതി യോഗത്തിനിടെ പി.കെ നവാസും മലപ്പുറം ജില്ലാ ജനറല് സെക്രട്ടറി വി. അബ്ദുള് വഹാബും ലൈംഗിക അധിക്ഷേപം നടത്തിയെന്ന് ഹരിത വനിതാ കമ്മീഷനില് പരാതി നല്കുകയായിരുന്നു. ഹരിതയിലെ സംഘടനാപ്രശ്നങ്ങള് ചര്ച്ച ചെയ്യുന്ന ഘട്ടത്തില് ഹരിത നേതാക്കളുടെ അഭിപ്രായം തേടിയ നവാസ് പറഞ്ഞത് വേശ്യയ്ക്കും വേശ്യയുടെ അഭിപ്രായം കാണും എന്നാണെന്നും സമാനമായ രീതിയിലായിരുന്നു അബ്ദുള് വഹാബിന്റെയും പ്രതികരണമെന്നായിരുന്നു ഹരിത നേതാക്കള് പറഞ്ഞത്. എന്നാല് പാര്ട്ടിക്ക് കിട്ടിയ പരാതിയില് തീരുമാനം വരും മുമ്ബേ വനിതാ കമ്മീഷന് പരാതി നല്കിയ ഹരിത നേതാക്കളുടെ നടപടി അച്ചടക്ക ലംഘനമെന്നായിരുന്നു പാര്ട്ടി നേതൃത്വത്തിന്റെ പൊതുവികാരം. ഇതോടെ എം.എസ്.എഫ് നേതാക്കള്ക്കെതിരായി ഹരിത ഭാരവാഹികള് വനിതാ കമ്മീഷന് നല്കിയ പരാതി പിന്വലിക്കണമെന്ന് മുസ്ലീം ലീഗ് നേതൃത്വം ആവശ്യപ്പെട്ടിരുന്നു. ഇന്ന് ഉന്നതാധികാര സമിതി ചേരുന്നതിന് മുമ്ബ് ഹരിത ഈ പരാതി പിന്വലിക്കണമെന്നായിരുന്നു അന്ത്യശാസനം. എന്നാല് ഇത് അംഗീകരിക്കാന് ഹരിത ഭാരവാഹികള് തയ്യാറായില്ല. നേതൃത്വം പി.കെ നവാസ് അടക്കമുള്ളവര്ക്കെതിരെ നടപടി എടുക്കുകയാണ് വേണ്ടതെന്ന് ഹരിത നേതാക്കള് പരസ്യമായി പറഞ്ഞു. ഈ സാഹചര്യത്തിലാണ് അച്ചടക്കത്തിന്റെ പേരില് ഹരിത സംസ്ഥാന കമ്മിറ്റി പരിച്ചുവിടാന് പാര്ട്ടി തീരുമാനമെടുത്തത്.